kardosdrur/scandi-wiki huggingface dataset:
Robotmennesket

Robotmennesket (Originaltitel: Bicentennial Man) er en amerikansk science fiction drama familiefilm fra 1999 med Robin Williams og Sam Neill. Filmen blev instrueret af Chris Columbus og er baseret på romanen The Positronic Man forfattet af Isaac Asimov og Robert Silverberg, som selv er baseret på Asimovs originale novelle med titlen The Bicentennial Man.

Filmen handler om en robot ved navn Andrew og hans søgen efter at blive et almindeligt menneske. Plottet udforsker spørgsmål om menneskelighed, slaveri, fordomme, modenhed, intellektuel frihed, overensstemmelsesvurdering, køn, kærlighed og død.

Medvirkende 
 Robin Williams som Andrew Martin
 Embeth Davidtz som 'Little Miss' Amanda Martin/Portia Charney
 Sam Neill som 'Sir' Richard Martin
 Oliver Platt som Rupert Burns
 Kiersten Warren som Galatea
 Wendy Crewson som "Frue" Rachel Martin
 Hallie Kate Eisenberg som 'Little Miss' Amanda Martin, 7 år
 Lindze Letherman som 'Miss' Grace Martin, 9 år
 Angela Landis som 'Miss' Grace Martin
 John Michael Higgins som Bill Feingold, Martins advokat
 Bradley Whitford som Lloyd Charney
 Igor Hiller som Lloyd Charney, 10 år
 Joe Bellan som Robot Delivery Man
 Brett Wagner som Robot Delivery Man
 Stephen Root som Dennis Mansky, leder af Northam Robotics
 Lynne Thigpen som den anden formand/formanden for verdenskongressen

Priser og nomineringer 
Filmen blev nomineret til en Oscar for bedste makeup udført af Greg Cannom og to Blockbuster Entertainment Award, som tabte mod skuespillere fra henholdsvis Big Daddy og Never Been Kissed.

Tagline 
 One robot's 200 year journey to become an ordinary man.

Referencer

Eksterne henvisninger 
 
 

Amerikanske film fra 1999
Dramafilm fra USA
Science fiction-film fra USA
Vanir

Vanir er et dansk melodisk dødsmetalband. Gruppens tekstunivers tager udgangspunkt i nordisk mytologi og vikingernes gøren og laden. Dette tema går igen i det grafiske materiale på album-cover og lignende.

Vikingetemaet kom tidligere også til udtryk i sceneshowet, hvor samtlige bandmedlemmer var iført scenekostumer som ringbrynjer og tøj af læder og hør.

Bandet har udgivet 6 album, hvor det seneste er Sagas fra 2022.

Medlemmer 

 Lars Bundvad – Bas, backing vokal
 Phillip Kaaber – Guitar, backing vokal
 Mads Andersen – Guitar
 Martin Holmsgaard Rubini – Vokal
Daniel Kronskov - Trommer
Stefan Dujardin - Keys

Tidligere medlemmer 
 Andreas Bigom – Vokal, keytar 
 Mike Kirkeby Pedersen – Vokal 
 Sabrina Glud - Violin 
 Magnus - Lead Guitar
Lasse Guldbæk Heiberg - Lead Guitar

Diskografi

Albums 
 2010 – Jormungandr (EP)
 2011 – Særimners Kød (11. april)
 2012 – Onwards Into Battle (10. september)
2014 - Glorious Dead
2016 - Aldar Rök
2019 - Allfather (februar)
2022 - Sagas (11. marts)

Diskografi 
 2011 ”Drikkevisen”
 2011 "Heimdals Kvad"
2019 - MCCXIX

Referencer

Eksterne henvisninger 
 
 
 Vanir på Mightmusic  
 Anmeldelse på Mass Movement 

Metalgrupper fra Danmark
Musikgrupper fra 2009
Folkemetalgrupper
James Price

James Price er navnet på flere personer:

 James Price (1761-1805) – dansk artist, første medlem af Price-slægten i Danmark
 James Price (1801-1865) – dansk artist
 James H. Price (1878–1943) – amerikansk politiker
 James Price (komponist) (født 1959) – dansk komponist, kapelmester og gastronom
Price (slægt)

Price er en engelsk kunstberiderfamilie som kom til Norden i slutningen af det 18. århundrede; Peter Prices selskab gav den første cirkusforestilling I Norden, det skete i Stockholm i 1787. Hans søn James Price (1761-1805) kom nogle år senere til Danmark; af hans sønner skal nævnes artisterne James Price (1801-1865) og Carl Price (1803-?) samt mimiker Johan Adolph Price (1805-1890), der i ægteskab med Flora Mathilde Henriette Lewin (1803-1863), var fader til danserinderne Elise Juliette Christiane Price (1831-1906), Hanne Sophie Price (1833-1905), danseren Adolph Frederik Waldemar Price (1836-1908) og maleren Mathilde Juliane Engeline Price (1847-1937).

James Price (1801-1865) var gift med Rosa "Rosetta" Sophie Caroline Lewin (1810-1887) og fader til portrætmaleren, skuespilleren Albert Thorvald Joseph Price (1844-1927), til skuespillerinden Hanna Amalie Nicoline Hagen, f. Price (1831-1892), til hofballetmester og professor ved konservatoriet i Wien Julius Price (1833-1893) og til skuespilleren Andreas Nicolai Carl Price (1839-1909), hvis datter var danserinde Ellen Juliette Collin Price (1878-1968). Ellen J.C. Price fik datteren Iska Price, der er mor til Karen Price Henriksen, mor til Jette Price. Jette Price, gift med diplomaten Henning Cornelius Price (1953-), er mor til forfatteren Nadja Cornelius Price (1988-) Peter Cornelius Price (1992-) og den moderne danser David Cornelius Price (1990-)

Flora Mathilde Henriette Lewin (1803-1863) og Rosa Sophie Caroline Lewin (1810-1887) var døtre af den ortodokse jøde Joseph L. Lewin, som af økonomiske årsager ikke billigede deres ægteskab med Price-brødrene, og Juliette Rosette Moon eller Maan (1794-1863). De to døtre blev døbt inden ægteskabet.

Ovennævnte artist Carl Price (1803-?), hvis hustru var af den franske artistslægt Franconi, var bedstefader til artisten Tom Eugen Price, hvis søn var skuespiller John Christopher Valdemar Price (1913-1996).

John Price var gift første gang med skuespilleren Beatrice Bonnesen. Anden gang blev han gift med Birgitte Price født Bruun, med hvem han fik sønnerne James Price, der er musiker og komponist, samt Adam Price, der er oversætter, forfatter og madanmelder. I 1976 fik han endnu en søn, David Price, som han fik med tv-producer Janne Clémen.

Se også 
 Price (efternavn)

Kilder 
 Albert Fabritius, "Price", i: Povl Engelstoft & Svend Dahl (red.), Dansk Biografisk Leksikon, København: J.H. Schultz Forlag 1932-44.
 Eiler Nystrøm: Offentlige Forlystelser i Frederik den Sjettes Tid, 1910, s. 259-262.
 Theodor Hauch-Fausbøll i Politiken, 16. juni 1927.

Slægter fra Danmark
 
Cirkusslægter i Danmark
Jens Clausager

Jens Clausager (født 22. marts 1866 på Kjærgård i Sædding, død 27. januar 1933 på Sinding Mølle) var en dansk gårdejer, kreditforeningsdirektør og politiker, bror til Hans Clausager.

Han var søn af Anders Jensen Clausager og hustru. Fra 1897 ejede han en gård i Sinding Sogn, var formand for Sinding Sogneråd 1902-09 og 1913-24. Fra 1921 var han medlem af bestyrelsen for Hammerum Herreds Sparekasse, blev i 1905 repræsentant i Den vest- og sønderjydske Kreditforening og var fra 1926 til sin død direktør for samme.

1918-24 var han formand for Herningkredsens Venstrevælgerforening og repræsenterede kredsen i to år i Folketinget 1924-26.

Clausager var desuden formand for Hammerum Herreds Sognerådsforening 1904-12, for Vildbjerg og Omegns Landboforening 1901-21, for Vildbjerg og Omegns Hesteavlsforening 1904-27, for Sinding Andelsmejeri 1912-21, for Statshingstekommissionen for Ringkjøbing Amt fra 1924.

Han blev gift 22. oktober 1902 med Antonia Jensen Venø (18. december 1871-), datter af P. Jensen Venø (død 1877) og hustru Ane født Jensen (død 1927).

Kilder 
 Kraks Blaa Bog 1929

Eksterne henvisninger 
 

Landmænd fra Danmark
Personer i Kraks Blå Bog (afdøde)
Kreditforeningsdirektører fra Danmark
Folketingsmedlemmer i 1920'erne
Tidligere folketingsmedlemmer fra Venstre
Kommunalbestyrelsesmedlemmer fra Venstre
Jens
Sognerådsformænd fra Danmark
Hans Clausager

Hans Krogmoes Jensen Clausager (født 21. marts 1874 på Kjærgård i Sædding, død 30. marts 1948) var en dansk gårdejer, lærer og politiker, bror til Jens Clausager.

Han var søn af Anders Jensen Clausager og hustru, blev landbrugskandidat 1895 og var lærer først ved Dalum Landbrugsskole og fra 1899 til 1913 ved Ødum Landbrugsskole. Clausager var ejer af gården Præstmark i Ødum 1901-13, hvor han indsatte Jersey-køer i 1908, og ejer af Vestervang i Høng fra 1913 samtidig med, at han virkede som lærer ved Høng Landbrugsskole.

Han var konsulent for Fællesledelsen af Kvægavlsforeninger i Randers Amt 1905-09, forfatter til bøgerne Det jydske Kvægbrugs Historie (1905) og Jerseykvæg. Kvægavl og Kvægopdræt (Odense 1942) og formand for Danmarks Jerseyforening 1927-29 og fra 1942 til sin død 1948.

Clausager var desuden folketingsmand 1920-39 for Venstre, valgt i Nykøbingkredsen.

20. oktober 1899 ægtede han i Hanning Kirke Hansine Sørensen. Parret havde 3 børn.

Kilder 
 Jerseykoen, mejeribrugets dronning, 1996.  PDF tilgængelig her

Eksterne henvisninger 

Personer i Kraks Blå Bog (afdøde)
Tidligere folketingsmedlemmer fra Venstre
Folketingsmedlemmer i 1920'erne
Folketingsmedlemmer i 1930'erne
Landmænd fra Danmark
Lærere fra Danmark
Hans
Faglitterære forfattere fra Danmark
Dansksprogede forfattere fra Danmark
Anders Clausager

Anders Clausager (født 28. september 1900 på Skjernbrogård ved Skjern, død 19. juni 1968) var en dansk toldinspektør og politiker.

Han var søn af gårdejer, sognefoged Hans Andersen (død 1924) og hustru Ane Kathrine f. Clausager (1868-1924, datter af Anders Jensen Clausager), tog præliminæreksamen fra Tarm realskole 1918, blev student fra Døckers Kursus 1921 og cand. polit. 1925. Efter studierejser i udlandet 1923 og 1926-27 blev han sekretær i Departementet for Told- og Forbrugsafgifter 1928, fuldmægtig 1938, ekspeditionssekretær 1942 og tjenstgørende toldinspektør ved Inspektoratet for Omsætningsafgifter 1946, udnævnt 1950.

Han var stedfortrædende medlem skatterådet for Gentofte 1947, tillige nationaløkonomisk medarbejder ved Jyllands-Posten fra 1948, medredaktør af Den liberale Venstrealmanak 1935-53 og af Venstres Maanedsblad 1948-53. Clausager var medlem af bestyrelsen for Gentoftekredsens Venstreforening 1935-48 (formand 1945-48) og af Gentofte Kommunalbestyrelse 1946-50. Han var Ridder af Dannebrog.

Han blev gift 18. maj 1929 med Ingeborg Elle (20. januar 1910 i København-), datter af boghandler Svend Herluf Elle (død 1932) og hustru Agnes Erneste f. Petersen.

Kilder 
 Kraks Blå Bog 1957

Personer i Kraks Blå Bog (afdøde)
Riddere af Dannebrog
Medlemmer af Gentofte Kommunalbestyrelse
Nationaløkonomer fra Danmark
Toldembedsmænd fra Danmark
Danskere i 1900-tallet
Anders
Redaktører fra Danmark
Kommunalbestyrelsesmedlemmer fra Venstre
Martin Clausager

Martin Clausager (født 25. august 1900 på Vemmelev Møllegård, Sorø Amt, død 31. august 1983) var en dansk overlæge i psykiatri. 

Hans forældre var Karen Vendelbo Jensen Clausager (1863-1948), datter af Anders Jensen Clausager, og møller og gårdejer Lars Andersen Madsen (død 1900). Han var ved landvæsenet 1914-17, blev student fra Døckers Kursus 1921, var beskæftiget med kontorvirksomhed 1921-26, var lægesekretær og laborant på Frederiksberg Hospital 1932-34, demonstrator anatomiae på Normal-anatomisk Institut i Bredgade 1932-34 og blev cand. med. 1936.

Derefter bestred Clausager uddannelsesstillinger på hospitaler i København og provinsen, blev 1. reservelæge på Østifternes åndssvageanstalt Andersvænge, Slagelse 1942-43, 2. reservelæge på medicinsk afd., Frederiksberg Hospital 1944-46, afdelingslæge på Den Kellerske Åndssvageinstitution, Brejning 1946, overlæge 1958-70. Formand i det stedlige samarbejdsudvalg 1959-70 og i foreningen Aandssvagesagens Venner 1959-73. Han skrev tidsskriftsafhandlinger om psykiatriske og medicinske emner.

Han blev gift 16. maj 1935 med læge Lili Nielsen (13. marts 1908 i Fredericia -), datter af inspektør ved døvstummeskolen Frederik Nielsen (død 1949) og hustru Frederikke f. Tortzen (død 1933).

Kilder 
 Kraks Blå Bog 1974 (PDF)

Personer i Kraks Blå Bog (afdøde)
Psykiatere fra Danmark
Martin
Danskere i 1900-tallet
Peder Halskov Clausager

Peder Halskov Clausager (3. juni 1900 i Faster Sogn, Ringkjøbing Amt – 26. december 1984) var en dansk civilingeniør og politiker.

P.H. Clausager var søn af tømrermester Jens Clausager, studerede ved Den polytekniske Læreanstalt fra 1916 og blev bygningsingeniør 1922. Han var ingeniør ved Kolding Kommune fra 1923, hvor han i 1930 blev fastansat som ingeniør under stadsingeniøren. I 1937 forlod han stillingen til fordel for en ansættelse som ingeniør i firmaet Tømrermester J. Bondesen i Kolding, hvor han var indtil 1939. Fra 1934 var Clausager formand for Koldingkredsens radikale Venstre og 1943 indtil 1950 sad han i Kolding Byråd for Det Radikale Venstre.

Han var folketingsmand for partiet i Vejle Amtskreds fra 3. april 1939 til 30. oktober 1945 efter først forgæves at have stillet op i 1935. Han blev ikke genvalgt, da han forsøgte sig ved valgene i 1945 og i 1947.

Hans søn Jens Clausager var i øvrigt fra 1984 til 1990 leder af de radikales sekretariat på Christiansborg.

Kilder

Henvisninger 
 Victor Elberling, Rigsdagens Medlemmer gennem 100 Aar, bind 3, København: J.H. Schultz Forlag 1950, s. 41.
 Rigsdagsmedlemmer under Besættelsen
 Birgitte Dedenroth-Schou og Jens Åge S. Petersen,  Rådhus og bystyre i Kolding 1500-2000, Kolding Stadsarkiv 2001.  Tilgængelig som PDF 
 Teknisk Forvaltning, Kolding Kommune 1898-1998. Tilgængelig som PDF 

Civilingeniører fra Danmark
Medlemmer af Kolding Byråd
Peder Halskov
Tidligere folketingsmedlemmer fra Det Radikale Venstre
Folketingsmedlemmer i 1930'erne
Folketingsmedlemmer i 1940'erne
Kommunalbestyrelsesmedlemmer fra Det Radikale Venstre
Embedsmænd fra Danmark
Takao Suzuki

Takao Suzuki (japansk 鈴木貴男, født 20. september 1976 i Sapporo, Japan) er en professionel tennisspiller på ATP Tour.

Suzuki nåede sin karrieres højdepunkt som single som nr. 102 i verden i 1998 og har tjent næsten tre femtedele af en million dollars i præmiepriser på ATP Tour. Han er kendt for sit enestående spil mod Roger Federer ved Australian Open i 2005.  Selvom Suzuki tabte til Federer i lige sæt (6–3, 6–4, 6–4), udfordrede Suzuki Federer i flere af spillene og mønstrede en tæt kamp i hvert sæt han tabte.

I 2006 skadede Suzuki sin skulder ved kvalifikationsturneringen til Australian Open i en kamp mod Paul Capdeville og måtte som resultat sidde ude det meste af sæsonen. Han vendte kortvarrigt tilbage til konkurrencetennis i maj i en challengerturnering i Sydkorea og tabte i kvartfinalen. I oktober 2006 spillede Suzuki i sin første International Series-event for året, Japan Open Tennis Championships afholdt i Tokyo, idet han havde fået et wildcard til hovedtrækningen. Suzuki, som dengang rangerede som nr. 1078 i verden, vandt overraskende sejre over den ottendeseedede Paradorn Srichaphan og verdens nummer 126 Alexander Waske en route til hans kvartfinale mod Federer.  Suzuki tabte endnu engang til Federer i tre tætte sæt, 6–4, 5–7, 6–7(3) .

Kilder

Eksterne henvisninger 

  Officiel hjemmeside 

Tennisspillere fra Japan
Personer fra Sapporo
Damo Suzuki

, kendt som Damo Suzuki (ダモ鈴木), er en sanger bedst kendt for sit medlemskab af den tyske krautrockgruppe Can.

Biografi 
Da Malcolm Mooney forlod Can efter de havde indspillet deres første album Monster Movie, mødte Holger Czukay og Jaki Liebezeit Suzuki, der sang på en gade i München, mens de to sad udenfor på en gadecafe. De inviterede ham til at være med i gruppen, hvilket han kom.

Suzuki var med Can fra 1970 til 1973 og indspillede et antal velansete album såsom Tago Mago, Future Days og Ege Bamyasi. Suzukis første vokalpræstationer med Can var "Don't Turn the Light On, Leave Me Alone" fra Soundtracks Hans frie måde, ofte improviserede tekster, sunget i intet bestemt sprog passede ind i Cans rullende, psykedeliske lyd.

Suzuki konverterede til Jehovas Vidner da han giftede sig med sin tyske kæreste, som var et Jehovas vidne. Dette var efter udgivelsen af albummet Future Days, og han trak sig tilbage fra musikken i 1974.

Han vendte dog tilbage til musik i 1983 og leder for nuværende hvad der kendes som Damo Suzuki's Network

Referencer

Eksterne henvisninger 

 Officiel hjemmeside
 Interview med Spike Magazine

Sangere fra Japan
Sangere fra Tyskland
Jehovas Vidner
Yu Suzuki

er en japansk spildesigner og producer, som har udlevet hele sin karriere hos Sega. Han omtales ofte som Segas svar på Shigeru Miyamoto og er ansvarlig for skabelsen af mange af Segas vigtigste arkadespil såsom Hang-On, Out Run, After Burner II, Virtua Fighter, Daytona USA og Virtua Cop såvel som Shenmue-serien til Dreamcast. I 2003 blev Suzuki den sjette, der er blevet indsat i Academy of Interactive Arts and Sciences' Hall of Fame. IGN optegnede ham som #9 i deres Top 100 Game Creators of All Time-liste.

Referencer

Eksterne henvisninger 

 Yu Suzukis profil på MobyGames
 

Computerspilsdesignere
Personer fra Japan
Sophie Price

Hanne Sophie Price (født 14. januar 1833 i Sankt Petersborg, Rusland, død 6. september 1905) var en dansk balletdanserinde.

Hun var datter af Adolph Price og den engelskfødte danserinde Flora Mathilde Henriette Lewin (1813-1863), og søster til Juliette, Mathilde og Waldemar Price.

Hun var med i August Bournonvilles La Ventana. I 1849 havde  Bournonville koreograferet en dans, Pas des Trois Cousines, til de tre kusiner, Amalie, Juliette og Sophie Price, der dansede den til stor succes på Casino Teatret. Da Bournonville senere fik en bestilling til samme teater, skabte han i 1854 en spejldans til Juliette og Sophie Price. Og denne spejldans blev en af de berømteste i La Ventana.

I 1852 optrådte Sophie Price i Kermesse og Napoli, og i 1863 var hun med i Fjernt fra Danmark.

Ballerinaer fra Danmark
Sophie
Danskere i 1800-tallet
Jøder fra Danmark
Rachael Heyhoe-Flint

Rachel Heyhoe-Flint (født 11. juni 1939 i Wolverhampton, død 18. januar 2017) var en engelsk cricket-spiller og var ansat som vicepræsident i fodboldklubben Wolverhampton Wanderers FC.

Biografi 
Hun var medlem af det engelske landshold i cricket fra 1960 til 1982 og hun var kaptajn for holdet fra 1966 til 1978. Hun var aktiv indenfor idræt, og repræsenterede også landsholdet i ishockey, golf og squash.

Efter at hun trak sig tilbage fra sin aktive karriere har Heyhoe-Flint også arbejdet som journalist og tv-kommentator. 

Hun blev udnævnt til medlem af Order of the British Empire i 1972 og hun var en af de ti første kvinder som blev tildelt et livstidsmedlemskab i MCC i 1999.

Da hendes gode ven Sir Jack Hayward i 1990 købte fodboldklubben Wolverhampton Wanderers arbejdede hun der og fra 1997 kom hun med i klubbens bestyrelse. I sommeren 2005 blev hun udnævnt til vice-præsident i Wolves for sin lange tjeneste i klubben.

Eksterne henvisninger 
 Spiller profil
 Biografi fra 2002 
 MCC delivers first 10 maidens
 

Cricketspillere fra England
Journalister fra England
Ishockeyspillere
Golfspillere fra England
Squashspillere
Personer fra Wolverhampton
Henrique Capriles Radonski

Henrique Capriles Radonski (født 11. juli 1972) er guvernør af delstaten Miranda i Venezuela. Henrique Capriles Radonski var studerende ved Universidad Católica Andrés Bello. 

Henrique Capriles Radonski var kandidat ved præsidentvalget i Venezuela den 14. april 2013, hvor han ifølge uofficielle oplysninger fik ca. 55 % af stemmerne mod ca. 45 % til den anden præsidentkandidat Nicolas Maduro.

Eksterne henvisninger 

 BBC
 Henrique Capriles Online

Politikere fra Venezuela
Personer fra Caracas
C-VM i håndbold 1988 (kvinder)

C-Verdensmesterskabet i håndbold for kvinder 1988 var det andet C-VM i håndbold for kvinder, og turneringen blev afviklet i byerne Dreux, Vernouillet, Chartres, Château des Vaux, Bonneval og Mainvilliers i Frankrig i perioden 26. oktober – 1. november 1988. De ti deltagende hold spillede om to ledige pladser ved B-VM året efter.

Mesterskabet blev vundet af Sverige foran værtslandet Frankrig, og dermed kvalificerede de to hold sig til B-VM 1989.

Resultater

Indledende runde 

I den indledende runde var de ti hold opdelt i to grupper med fem hold. I hver gruppe spillede holdene alle-mod-alle, og de to gruppevindere spillede finale om C-VM-titlen. De resterende otte hold spillede videre i placeringskampene om 3.- til 10.-pladsen.

Gruppe A

Gruppe B

Finale- og placeringskampe

Kilder / eksterne henvisninger 
Women Handball World Championship 1988 Group C

Noter 

VM i håndbold
Håndbold i 1988
Kvindehåndbold
Iriser

Iriser er et maleri af den hollandske kunstner Vincent willem van Gogh. Irises blev malet mens Vincent van Gogh boede på asylet på Saint Paul-de-Mausole i Saint-Rémy-de-Provence, Frankrig, det sidste år før hans død i 1890. Maleriet blev i 1989 solgt for 53,9 millioner dollars.

Referencer 

Malerier af Vincent van Gogh
Malerier fra 1889
Tryllestav

En tryllestav er en stav, som troldmænd eller kvinder siges at anvende for at fremkalde magi.

En tryllestav afbildes ofte i bøger og anden litteratur som en træstav. Tryllestave kan dog tillige være af sten, metal eller elfenben. Nutidens tryllekunstnere anvender ofte en sort forholdsvis kort stav med hvide ender. 

Kendte fiktive figurer, der har/havde en tryllestav:
Harry Potter, hovedpersonen i J.K. Rowlings romanserie af samme navn.
Gandalf, en troldmand fra J.R.R. Tolkiens romaner Hobitten og Ringenes Herre.

Eksterne henvisninger 

Spiritualitet
Magiske objekter
Line Kruuse

Line Kruuse (født 1982 i Korsør) er en dansk model, som repræsenterede Danmark i Miss World 2007 i Kina.
Line er bosat i Korsør.
Line har også deltaget i Miss Topmodel of the World 2008 i Tyskland.

Eksterne henvisninger 
 Profil  på model.se

Modeller fra Danmark
Personer fra Korsør
Deltagere i Miss World
Laurids Skaus Gade

Laurids Skaus Gade er en lille gade på Nørrebro, nær grænsen til Frederiksberg. Gaden løber fra Ågade til Rantzausgade og er ca. 150 m lang.

Gaden fik sit navn efter Laurids Skau (1825-1864). Laurids Skau var gårdmand og sønderjysk politiker og fortaler for danskheden og danskernes leder i Slesvigs Stænderforsamling.

Gaden ligger ud til "Det grønne cykelrutenet", som ligger i det gamle jernbanetracé for banen mellem Frederiksberg og Nørrebro, hvoraf en del senere blev til Nørrebroparken, lige op ad cykelbroen over Ågade.

Historien fortæller at på et af gadeskiltene stod der L. Skaus Gade, og da der, dengang, langs gaden ud til jernbanen var plantet et hegn med træer og buske med smutgange, hvor det var muligt at gemme sig, blev gaden også kaldet "elskovsgaden". Meget passende, mente nogle, da Laurids Skau var kendt som en stor dameven.

Eksterne henvisninger 
 Københavns Kommune om Spydspidsen

Gader på Nørrebro
Naruto Shippuden: The Lost Tower

Naruto Shippuden: The Lost Tower er den 4. Naruto/Naruto Shippuden-film, der er lavet.

Se også 
Naruto

Shippuden: The Lost Tower